Предложение за РЕШЕНИЕ НА СЪВЕТА относно позицията, която да бъде приета от името на Европейския съюз на Осмата Конференция на Страните по Конвенцията от Хелзинки за трансграничните последствия от промишлените аварии по отношение на предложението за изменение на приложение I /* COM/2014/0652 final - 2014/0301 (NLE) */





Обяснителен меморандум 1. КОНТЕКСТ НА ПРЕДЛОЖЕНИЕТО Европейският съюз и повечето от държавите членки са Страни по Конвенцията на ИКЕ на ООН за трансграничните последствия от промишлените аварии[1]. Конвенцията се отнася за предотвратяването на промишлени аварии, готовността и реагирането при такива аварии в обекти, където се провеждат опасни дейности, можещи да причинят трансгранични последствия. Правният инструмент за изпълнение на задълженията на Европейския съюз, произтичащи от Конвенцията, е директивата „Севезо II“[2]. За целите по определянето на опасните дейности, в приложение I към Конвенцията и в приложение I към директивата „Севезо II“ са посочени категории опасни вещества и отделни опасни вещества. През юни 2015 г. директивата „Севезо II“ ще бъде заменена с директивата „Севезо III“[3], като наред с други изменения ще бъде изменено и приложение I. 2. РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО На 7-то си заседание през 2012 г., Конференцията на страните (КС) по Конвенцията на ИКЕ на ООН за трансграничните последствия от промишлените аварии предостави мандат на Работната група за развитие на Конвенцията (РГР) да изготви изменено приложение I към Конвенцията, за да я приведе в съответствие с Глобалната хармонизирана система на ООН за класифициране и етикетиране на химикали (GHS) и да запази последователността в съответното законодателство на Европейския съюз (т.е. Директива „Севезо III“). Работната група финализира предложение за изменение на приложение I към Конвенцията. Експерти от държавите — членки на ЕС, и Комисията взеха участие в обсъжданията. Предложението бе одобрено от Бюрото на Конвенцията на заседанието му от юли 2014 г. и ще бъде представено на КС за приемане на нейното заседание през декември 2014 г. Тъй като настоящото предложение привежда в съответствие приложение I към Конвенцията с приложение I към Директива „Севезо III“, то няма да доведе до екологични и социално-икономически последствия в рамките на ЕС. 3. ПРАВНИ ЕЛЕМЕНТИ НА ПРЕДЛОЖЕНИЕТО Проектът на текста адаптира съдържанието на приложение I към Конвенцията към текста на приложение I към Директива „Севезо III“. Вследствие на това то е изцяло в съответствие с действащото законодателство на Европейския съюз и всички относими резерви, изразени от Европейския съюз по отношение на настоящото приложение I към Конвенцията, могат да бъдат оттеглени след приемането на предложеното изменение от Конференцията на страните и след неговото влизане в сила. 4. ОТРАЖЕНИЕ ВЪРХУ БЮДЖЕТА Предложеното решение няма отражение върху бюджета на Съюза. С оглед на изложеното по-горе, на осмото заседание на Конвенцията на ИКЕ на ООН за трансграничните последствия от промишлените аварии, Европейският съюз следва да подкрепи приемането на проекта за изменение на приложение I. 2014/0301 (NLE) Предложение за РЕШЕНИЕ НА СЪВЕТА относно позицията, която да бъде приета от името на Европейския съюз на Осмата Конференция на Страните по Конвенцията от Хелзинки за трансграничните последствия от промишлените аварии по отношение на предложението за изменение на приложение I СЪВЕТЪТ НА ЕВРОПЕЙСКИЯ СЪЮЗ, като взе предвид Договора за функционирането на Европейския съюз, и по-специално член 218, параграф 9 от него, като взе предвид предложението на Европейската комисия, като има предвид, че: (1) Европейският съюз е Страна по Конвенцията на ИКЕ на ООН за трансграничните последствия от промишлените аварии1 (наричана по-долу „Конвенцията“). (2) Приложение I към Конвенцията съдържа категории и поименно посочени опасни вещества с цел определянето на опасните дейности. (3) В съответствие с член 26 параграф 4 от Конвенцията, всяко изменение на приложение I влиза в сила за онези Страни по конвенцията, които не са направили възражение, дванадесет месеца след съобщаването му на Страните от изпълнителния секретар, след приемането му на Конференцията на Страните с мнозинство от девет десети от гласовете на договарящите се страни, присъстващи на заседанието и участващи в гласуването, при условие че най-малко шестнадесет страни не са нотифицирали възражения. (4) Текстът на предложението за изменение на приложение I бе договорен в рамките на Работната група по развитието на Конвенцията, одобрен от Бюрото на Конвенцията и ще бъде предложен за приемане на следващото заседание на Конференцията на Страните, което ще се проведе в Женева от 3 до 5 декември 2014 г. (5) Изменението на приложение I ще го приведе изцяло в съответствие с приложение I към Директива 2012/18/ЕС на Европейския парламент и на Съвета от 4 юли 2012 г.3 (6) Поради това изменението на приложение I към Конвенцията следва да бъде одобрено. (7) Резервата, изразена от Европейския съюз по време на приемането на първото изменение на приложение I към Конвенцията, се основаваше на съществуващите несъответствия между приложение I и действащото законодателство на ЕС, които ще престанат да съществуват след изменението на приложение I. Поради това посочената резерва следва да бъде отменена след влизането в сила на изменението на приложение I към Конвенцията. ПРИЕ НАСТОЯЩОТО РЕШЕНИЕ: Член 1 Позицията, която следва да бъде заета от Европейския съюз в рамките на Осмата конференция на Страните по Конвенцията, е в подкрепа на предложеното изменение на приложение I към Конвенцията, така както се съдържа в приложението към настоящото решение. Член 2 Председателят на Съвета се оправомощава да посочи лицето(ата), упълномощено(и) да оттегли(ят) от името на Съюза оставащите резерви, които се съдържат в приложение I към Решение 98/685/ЕО на Съвета, при условие че посоченото в член 1 изменение на приложение I към Конвенцията влезе в сила в съответствие с член 26, параграф 4 от Конвенцията. Съставено в Брюксел на […] година. За Съвета Председател [1] Решение № 98/685/ЕО на Съвета от 23 март 1998 г. относно сключването от Европейската общност на Конвенцията за трансграничните последствия от промишлени аварии (ОВ L 326, 3.12.1998 г., стр. 5). [2] Директива 96/82/ЕО на Съвета от 9 декември 1996 г. относно контрола на опасностите от големи аварии, които включват опасни вещества (OВ L 10, 14.1.1997 г., стр. 13). [3] Директива 2012/18/ЕС на Европейския парламент и на Съвета от 4 юли 2012 г. относно контрола на опасностите от големи аварии, които включват опасни вещества, за изменение и последваща отмяна на Директива 96/82/ЕО на Съвета (ОВ L 197, 24.7.2012 г., стр. 1). ПРИЛОЖЕНИЕ Придружителен текст към Предложението за РЕШЕНИЕ НА СЪВЕТА относно позицията, която да бъде приета от името на Европейския съюз на Осмата Конференция на Страните по Конвенцията от Хелзинки за трансграничните последствия от промишлените аварии по отношение на предложението за изменение на приложение I Предложение за изменение на приложение I към Конвенцията на ИКЕ на ООН за трансграничните последствия от промишлените аварии представено от работната група по развитието на Конвенцията Конференция на Страните, Като признава необходимостта от актуализиране на категориите вещества и смеси и поименно посочените вещества и техните пределни количества, съдържащи се в приложение I към Конвенцията, с оглед на въвеждане на критериите на Глобалната хармонизирана система на ООН за класифициране и етикетиране на химикали (ST/SG/AC.10/30/Rev.4) и за запазване на последователността в съответното законодателство на ЕС, Като има предвид своето решение да предприеме преразглеждане на опасните вещества и техните количества, които се съдържат в приложение I, и своето Решение 2004/4 за създаване на Работна група по развитието на Конвенцията. Като отчита предложението за изменение на приложение I, изготвено от Работната група въз основа на задълбочен преглед (за справка вж. протоколите от две заседания: WGD3/3-4 септември 2013 и WGD4/28-29 април 2014) и подкрепени от Бюрото, Изменя приложение I към Конвенцията по отношение на опасните вещества, с цел определяне на опасните дейности, както е посочено по-долу. Предложение за преразглеждане на приложение I към Конвенцията Опасни вещества с цел определяне на опасните дейности1 В случаите, когато вещество или смес, посочени в част II, попадат също в рамките на една или повече категории в част I, се използва пределното количество, дадено в част II. За идентифицирането на опасните дейности Страните вземат предвид действителните или очакваните опасни свойства и/или количества на всички налични опасни вещества, или на опасните вещества, за които може разумно да се предвиди, че могат да бъдат генерирани при загубата на контрол върху дадена дейност, включително дейности по съхранение, в рамките на опасна дейност. 1. Част I. Категории вещества и смеси, които не са изрично посочени в част II Категория в съответствие с Глобалната хармонизирана система (GHS) на ООН за класифициране и етикетиране на химикали || Пределно количество (метрични тонове) || 1. Остра токсичност, Категория 1, всички пътища на експозиция2 || 20 2. Остра токсичност: Категория 2, всички пътища на експозиция3 Категория 3, инхалационен път на експозиция4 || 200 3. Специфична токсичност за определени органи (СТОО) — еднократна експозиция, категория 15 || 200 4. Експлозиви — нестабилни експлозиви или експлозиви, при които веществото, сместа или изделието попада в обхвата на критериите по подкласове 1.1, 1.2, 1.3, 1.5 или 1.6 на глава 2.1.2 от GHS, или вещества или смеси, които имат експлозивни свойства съгласно серия изпитвания 2 на част I от Препоръките на ООН относно превоза на опасни товари: изпитвания и критерии и не принадлежат към класовете на опасност Органични пероксиди или Самоактивиращи се вещества и смеси6, 7 || 50 5. Експлозиви, при които веществото, сместа или изделието попада в обхвата на подклас 1.4 на глава 2.1.2 от GHS8 || 200 6. Запалими газове, категория 1 или 29 || 50 7. Аерозоли10, категория 1 или 2, съдържащи запалими газове категория 1 или 2, или запалими течности категория 1 || 500 (нето) 8. Аерозоли, категория 1 или 2, които не съдържат нито запалими газове категория 1 или 2, нито запалими течности категория 111 || 50 000 (нето) 9. Окисляващи газове, категория 112 || 200 10. Запалими течности: Запалими течности, категория 1, или Запалими течности, категория 2 или 3, които се държат на температура над точката им на кипене13, или Други течности с пламна температура ≤ 60 °C, които се държат на температура над точката им на кипене14 || 50 11. Запалими течности: Запалими течности, категория 2 или 3, при които специфични условия на експлоатация, като например високо налягане или висока температура, могат да създадат опасност от промишлени аварии15, или Други течности с пламна температура ≤ 60 °C, при които специфични условия на експлоатация, като например високо налягане или висока температура, могат да създадат опасност от промишлени аварии || 200 12. Запалими течности, категория 2 или 3, които не са обхванати от 10 и 1116 || 50 000 13. Самоактивиращи се вещества и смеси и органични пероксиди: Самоактивиращи се вещества и смеси, типове А или Б, или органични пероксиди, типове А или Б17 || 50 14. Самоактивиращи се вещества и смеси и органични пероксиди: Самоактивиращи се вещества и смеси, типове В, Г, Д или Е, или органични пероксиди, типове В, Г, Д или Е18 || 200 15. Пирофорни течности и твърди вещества, категория 1 || 200 16. Окисляващи течности и твърди вещества, категория 1, 2 или 3 || 200 17. Опасни за водната среда в категория Остра опасност 1 или Хронична опасност 119 || 200 18. Опасни за водната среда, в категория Хронична опасност 220 || 500 19. Вещества и смеси, които реагират бурно с вода, като ацетилхлорид, титанов тетрахлорид || 500 20. Вещества и смеси, които при контакт с вода отделят запалими газове, категория 1 21 || 500 21. Вещества и смеси, които при контакт с вода отделят токсични газове (вещества и смеси, които при контакт с вода или влажен въздух отделят газове, класифицирани за остра токсичност в категория 1, 2 или 3, като алуминиев фосфид, фосфорен пентасулфид) || 200 2. Част II. Поименно посочени вещества Вещество || Пределно количество (метрични тонове) || 1а. Амониев нитрат22 || 10 000 1б. Амониев нитрат23 || 5 000 1в. Амониев нитрат24 || 2500 1г. Амониев нитрат25 || 50 2а. Калиев нитрат26 || 10 000 2б. Калиев нитрат27 || 5 000 3. Арсенов пентаоксид, арсенова(V) киселина и/или нейните соли || 2 4. Арсенов триоксид, арсениста(III) киселина и/или нейните соли || 0,1 5. Бром || 100 6. Хлор || 25 7. Никелови съединения в праховидно, лесно за вдишване състояние: никелов моноксид, никелов диоксид, никелов сулфид, триникелов дисулфид, диникелов триоксид || 1 8. Етиленимин || 20 9. Флуор || 20 10. Формалдехид (концентрация ≥ 90 %) || 50 11. Водород || 50 12. Хлороводород (втечнен газ) || 250 13. Оловни алкили || 50 14. Втечнени запалими газове, категория 1 или 2 по КЕО (включително втечнен нефтен газ) и природен газ28 || 200 15. Ацетилен || 50 16. Етиленов оксид || 50 17. Пропиленоксид || 50 18. Метанол || 5 000 19. 4,4'-Метиленбис(2-хлороанилин) и/или соли, в прахообразно състояние || 0,01 20. Метилизоцианат || 0,15 21. Кислород || 2 000 22. толуендиизоцианат (2,4-толуендиизоцианат и 2,6-толуендиизоцианат) || 100 23. Карбонилдихлорид (фосген) || 0,75 24. Арсин (арсенов хидрид) || 1 25. Фосфин (фосфорен трихидрид) || 1 26. Серен дихлорид || 1 27. Серен триоксид || 75 28. Полихлородибензофурани и полихлородибензодиоксини (включително тетрахлородибензодиоксин (ТХДД)), изчислени в ТХДД еквивалент29 || 0,001 29. Следните канцерогени или смесите, съдържащи следните канцерогени, в концентрации над 5 тегловни %: 4-аминобифенил и/или неговите соли, бензотрихлорид, бензидин и/или соли, бис(хлорометилов) етер, метилхлорометилов етер, 1,2-дибромоетан, диетилсулфат, диметилсулфат, диметилкарбамоилхлорид, 1,2-дибромо-3-хлоропропан, 1,2-диметилхидразин, диметилнитрозамин, хексаметилфосфорен триамид, хидразин, 2-нафтиламин и/или соли, 4-нитродифенил, и 1,3 пропансултон || 2 30. Нефтопродукти и алтернативни горива: а) бензини и лигроини; б) керосин (включително реактивно гориво); в) газьол (включително дизелови горива, горива за домашно отопление и газьолни смеси); г) тежки горива; д) алтернативни горива, служещи за същите цели, със свойства по отношение на запалимостта и опасностите за околната среда, подобни на тези на продуктите, посочени в букви а) – г) || 25 000 31. Амоняк || 200 32. Борен трифлуорид || 20 33. Водороден сулфид || 20 34. Пиперидин || 200 35. Бис(2-диметиламиноетил)(метил)амин || 200 36. 3-(2-Етилхексилокси)пропиламин || 200 37. Смеси от натриев хипохлорит, класифицирани като представляващи остра опасност за водната среда от категория 1 [H400], съдържащи < 5 % активен хлор и некласифицирани в никоя от останалите категории опасности в част 1 от приложение І. 30 || 500 38. Пропиламин31 || 2 000 39. трет-Бутилакрилат31 || 500 40. 2-Метил-3-бутеннитрил31 || 2 000 41. Тетрахидро-3,5-диметил-1,3,5-тиадиазин-2-тион (дазомет)31 || 200 42. Метилакрилат31 || 2 000 43. Метилпиридин31 || 2 000 44. Бромо-3-хлоропропан31 || 2 000 Забележки: 1 Критерии съгласно Глобалната хармонизирана система на ООН (GHS) за класификация и етикетиране на химикали (ST/SG/AC.10/30/Rev.4). Страните следва да използват тези критерии, когато класифицират вещества или смеси за целите на част I на настоящото приложение, освен ако в националното законодателство са приети други правно обвързващи критерии. Смесите се третират по същия начин като чистото вещество, при условие че остават в концентрационните граници, определени в съответствие със свойствата им в съответствие с GHS, в случай че не е изрично зададено процентно съдържание или друго описание. 2 Съгласно критериите, заложени в глави 3.1.2 и 3.1.3 от GHS. 3 Съгласно критериите, заложени в глави 3.1.2 и 3.1.3 от GHS. 4 Вещества, които са класифицирани в Остра токсичност категория 3, по орален път , се включват в позиция 2 Остра токсичност в случаите, когато не може да бъде установена нито класификация остра инхалаторна токсичност, нито остра дермална токсичност, например поради липсата на убедителни данни относно инхалаторната и дермалната токсичност. 5 Вещества, предизвикали значителна токсичност при хора или за които, на основата на доказателствата от изследвания на животни, може да се предполага, че имат потенциал да предизвикват значителна токсичност при хора вследствие от еднократна експозиция. Допълнителни насоки са дадени на фигура 3.8.1 и в таблица 3.8.1 от част 3 на GHS. 6 Провеждането на изпитване за експлозивни свойства на вещества и смеси е необходимо единствено, когато по скрининговата процедура съгласно приложение 6, част 3, към Ръководството за изпитвания и критерии е установена потенциална възможност за експлозивни свойства на веществото или сместа. 7 Класът на опасност Експлозиви включва експлозивни изделия. Ако количеството на съдържащото се в изделието експлозивно вещество или смес е известно, това количество се взема предвид за целите на настоящата Конвенция. Ако количеството на съдържащото се в изделието експлозивно вещество или смес не е известно, тогава за целите на настоящата Конвенция цялото изделие се разглежда като експлозив. 8 Ако експлозивите от подклас 1.4 са неопаковани или преопаковани, те се вписват към позиция 4 (Експлозив), освен ако бъде показано, че опасността все още съответства на подклас 1.4, в съответствие с GHS. 9 Съгласно критериите, заложени в глава 2.2.2 от GHS. 10 Аерозолите се класифицират в съответствие с критериите в глава 2.3 от GHS и препоръките на ООН относно транспорта на опасни товари, Ръководството на ООН за изпитвания и критерии, част III, раздел 31, посочени там. 11 За да се използва тази позиция, трябва да бъде документирано, че аерозолната опаковка не съдържа нито запалим газ категория 1 или 2, нито запалима течност категория 1. 12 Съгласно критериите, заложени в глава 2.4.2 от GHS. 13 Съгласно критериите, заложени в глава 2.4.2 от GHS. 14 Течностите с пламна температура над 35 °C, могат да се разглеждат като незапалими течности за някои регулаторни цели (напр. за транспорт), ако са получени отрицателни резултати при изпитването на устойчивост на горене L.2, в част III, раздел 32 от Ръководството за изпитвания и критерии. Това обаче не е валидно при специални условия като висока температура или налягане, и поради това такива течности са включени в тази позиция. 15 Съгласно критериите, заложени в глава 2.4.2 от GHS. 16 Съгласно критериите, заложени в глава 2.4.2 от GHS. 17 Съгласно критериите, заложени в глави 2.8.2 и 2.15.2.2 от GHS. 18 Съгласно критериите, заложени в глави 2.8.2 и 2.15.2.2 от GHS. 19 Съгласно критериите, заложени в глава 4.1.2 от GHS. 20 Съгласно критериите, заложени в глава 4.1.2 от GHS. 21 Съгласно критериите, заложени в глава 2.12.2 от GHS. 22 Амониев нитрат (10 000): торове, които могат да се саморазграждат. Тази позиция се отнася за сложни/съставни торове на основата на амониев нитрат (сложни/съставни торове, съдържащи амониев нитрат с фосфат и/или поташ), които могат да се саморазграждат според „Trough Test“ (вж. Ръководство за изпитвания и критерии на ООН, част III, подраздел 38.2), и в които съдържанието на азот от амониевия нитрат е: а) между 15,75–24,5 тегловни % (съдържание на азот от амониевия нитрат от 15,75 и 24,5 тегловни % отговаря съответно на 45 и 70 % амониев нитрат) и които или съдържат не повече от 0,4 % общо запалими/органични материали, или отговарят на изискванията за провеждане на подходящо изпитване на устойчивост на детонация (напр. изпитване в 4 инчова стоманена тръба); б) 15,75 тегловни % или по-малко и с незабранени запалими материали. 23 Амониев нитрат (5000): с чистота за торове. Това се прилага за прости торове на базата на амониев нитрат и сложни/съставни торове на основата на амониев нитрат, в които съдържанието на азот от амониевия нитрат е: а) повече от 24,5 тегловни %, освен за смеси от прости торове на базата на амониев нитрат с доломит, варовик и/или калциев карбонат с чистота най-малко 90 %; б) повече от 15,75 тегловни % за смеси от амониев нитрат и амониев сулфат; в) повече от 28 тегловни % (28 тегловни % съдържание на азот от амониевия нитрат отговаря на 80 % амониев нитрат) за смеси от прости торове на базата на амониев нитрат с доломит, варовик и/или калциев карбонат с чистота най-малко 90 %; г) и които отговарят изискванията на подходящо изпитване на устойчивостта на детонация (напр. изпитване в 4 инчова стоманена тръба). 24 Амониев нитрат (2500): технически чист. Прилага се за: а) амониев нитрат и смеси с амониев нитрат, в които съдържанието на азот от амониевия нитрат е: i) между 24,5 %–28 тегловни % и които съдържат не повече от 0,4 % запалими вещества; ii) повече от 28 тегловни % и които съдържат не повече от 0,2 % запалими вещества; б) водни разтвори на амониев нитрат , в които концентрацията на амониев нитрат е повече от 80 тегловни %. 25 Амониев нитрат (50): материали и торове, които „не отговарят на спецификациите“ и които не отговарят на изискванията на подходящо изпитване на устойчивостта на детонация (напр. изпитване в 4 инчова стоманена тръба). Прилага се за: а) материали, бракувани при производствения процес и, за амониев нитрат и смеси с амониев нитрат, прости торове на базата на амониев нитрат и сложни/съставни торове на основата на амониев нитрат, посочени в бележки 23 и 24, които са, или са били върнати от крайния потребител на производителя, в съоръжение за временно складиране или технологична инсталация за преработка, рециклиране или обработка за безопасна употреба, тъй като вече не съответстват на спецификациите в бележки 23 и 24; б) Торовете, посочени в бележка 22, буква а) и бележка 23, които не отговарят изискванията на подходящо изпитване на устойчивостта на детонация (напр. изпитване в 4 инчова стоманена тръба). 26 Калиев нитрат (10 000): съставни торове на основата на калиев нитрат (под формата на гранули или микрогранули), които имат същите свойства като чистия калиев нитрат. 27 Калиев нитрат (5000): съставни торове на основата на калиев нитрат (под формата на кристали), които имат същите свойства като чистия калиев нитрат. 28 Подобрен биогаз: за целите на прилагането на настоящата Конвенция подобреният биогаз може да се класифицира в позиция 14 от част 2 на приложение І, когато е бил обработен в съответствие с приложимите стандарти за рафиниран и подобрен биогаз, с осигуряване на еквивалентно качество на това на природния газ, включително съдържанието на метан, и който съдържа максимум 1 % кислород. 29 Полихлородибензофурани и полихлородибензодиоксини Количествата полихлородибензофурани и полихлородибензодиоксини се изчисляват посредством коефициентите за токсична еквивалентност при хората и бозайниците за диоксини и съединения, подобни на диоксините, Световна здравна организация, преоценени през 2005 г.: Коефициент за токсична еквивалентност (TEF), СЗО, 2005 г. || || || 2,3,7,8-ТХДД || 1 || 2,3,7,8-ТХДФ || 0 1,2,3,7,8-ПХДД || 1 || 2,3,4,7,8-ПХДФ || 0 || || 1,2,3,7,8-ПХДФ || 0 || || 1,2,3,6,7,8-ХксХДФ || 0 1,2,3,4,6,7,8-ХптХДД || 0 || 2,3,4,6,7,8-ХксХДФ || 0 ОХДД || 0 || 1,2,3,4,6,7,8-ХптХДФ || 0 || || 1,2,3,4,7,8,9-ХптХДФ || 0 || || ОХДФ || 0 Съкращения: „Хкс“ = хекса; „Хпт“ = хепта, „O“ = окта, „П“ = пента, „T“ = тетра. Позоваване: Van den Berg et al, The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds, Toxicological Sciences, vol. 93, No. 2, pp. 223–241 (2006). 30 При условие че при отсъствието на натриев хипохлорит сместа не би била класифицирана като представляваща остра опасност за водната среда от категория 1. 31 В случаите, когато това опасно вещество попада в категория 10 Запалими течности или 11 Запалими течности, за целите на настоящата Конвенция се прилагат най-ниските пределни количества.